|  |  |
| --- | --- |
| Materialepakke 3 (kursusdag 3) | |
| **Titel** | **Eksaminations- og bedømmelsesgrundlag og bedømmelseskriterier i danskfaget** |
| **Manchet**  Max 210 anslag inkl. mellemrum. | Artiklen sætter fokus på begreberne eksaminations- og bedømmelsesgrundlag samt bedømmelseskriterier. Herefter stiller artiklen skarpt på, hvorfor det er vigtigt at konkretisere bedømmelseskriterier. |
| **Brødtekst**  **Max 1000 ord** | **Hvordan kan eleverne se, om de er nået i mål?**  Denne artikel starter med at give et forslag til en lille øvelse, som I kan lave med jeres kolleger. Øvelsen skal illustrere, hvor vigtigt det er med tydelige bedømmelseskriterier.  Find sammen med en kollega eller dit team. Find et stykke papir, og noget som I kan tegne med. Vælg en, som styrer tiden og læser nedenstående op. Er I klar?   * Tegn et pænt hus. Sørg for, at det bliver så fint som overhovedet muligt, og gør jer umage. Det skal være et hus, I har lyst til at besøge. I har 45 sekunder. * Byt med sidemanden, og gennemgå tegningen ud fra følgende rettevejledning.   + Hvis sidemandens hus har en skorsten, får man 2 point.   + Hvis man har tegnet fire - og kun fire - vinduer, får man 4 point.   + Hvis der er gardiner i vinduerne, får man 5 point,   + Hvis huset er farvelagt, får man også 5 point   + Hvis man har tegnet en dør lige præcis i midten af huset, får man 4 point.   + Hvis man har tegnet en have, får man 10 minuspoint * Tæl pointene sammen og aflever tegningen.   **Individuel refleksionsøvelse**   * Hvorfor scorede du ikke højere? * Hvordan burde opgaven have været præsenteret?  1. Tænk over, hvad du vil svare i 3 minutter – skriv gerne stikord ned 2. Del jeres tanker med hinanden i 5-7 minutter.   **Giv eleverne bedømmelseskriterier, så de kan se fremskridt**  I er blevet stillet en opgave, som, I troede, var kendt, men den er urimelig over for både den, som tegner, og den, som skal rette, idet bedømmelseskriterierne ikke var kendt på forhånd.  Nottingham (2016) påpeger; "Hvor tit gør vi ikke det her med vores elever? Vi stiller dem en opgave, men eleverne finder først ud af, når de er færdige, hvilke krav der er til opgaven, og hvad der gør den god". Eleverne skal vide, hvad de skal opnå, før de går i gang med en opgave.  Eleven skal have mulighed for at opfylde kravene til opgaven dvs. kende bedømmelseskriterierne, inden eleven skal til prøve i dansk. Censor skal også kende til bedømmelseskriterierne, og dermed kan man opnå en form for gennemsigtighed for alle involverede parter.  **Eksaminationsgrundlag – det, eksaminationen tager udgangspunkt i:**   * Prøvespørgsmål og opgaver samt elevens faglige produkter, der er udarbejdet i forberedelsestiden * Elevens eksaminationsgrundlag i form af faglige produkter medbringes af eleven til eksaminationen * Elevens præsentationsportfolio indgår som en del af grundlaget for eksaminationen v. prøveform a og b   **Prøveform a:** Besvarelse af caseopgaverne og de stillede, ukendte spørgsmål  **Prøveform b:** Besvarelse af det ukendte spørgsmål og præsentationsportfolio  [Se – afsnit 5.3.1 i bekendtgørelse om grundfag, bilag 4 Dansk på retsinformation.dk](https://www.retsinformation.dk/eli/lta/2020/692" \l "id65888139-3dbd-476d-b1a9-2441091b2e90)  **Bedømmelsesgrundlag – det, der tæller med ved bedømmelsen:**  Eleverne skal kende til prøveformen (prøveform a eller b), hvilke produkter, processer eller præsentationer, som skal bedømmes, samt vægtningen af disse elementer i forbindelse med bedømmelsen. Eksempelvis er det vigtigt at tydeliggøre overfor eleverne, at den karakter, som de har fået i de opgaver, som indgår i deres præsentationsportfolio, ikke er en del af bedømmelsen ved den mundtlige prøve. Det, der bedømmes, er udelukkende det, der italesættes ved prøven.  **Bedømmelsesgrundlag:**   * Alt det, der danner grundlag for bedømmelsen * Udgør elevens præstation og dokumentation af viden, færdigheder og kompetencer under eksaminationen * Elevens medbragte produkter (produceret i undervisningen eller i forberedelsestiden) kan både udgøre eksaminationsgrundlaget og bedømmelsesgrundlaget * Skal fremgå af skolens prøveregler * Bedømmelsen af elevens kompetencer foretages ud fra væsentlige mål og krav på niveauet, som de er beskrevet i fagbilaget – samt ud fra de bedømmelseskriterier, som skolen har fastsat.   **Prøveform a:** Den mundtlige præstation ved prøven og evt. materiale udarbejdet af eleven –bedømmes ikke særskilt  **Prøveform b:** Besvarelse af det stillede spørgsmål, præsentationen af præsentationsportfolio og den efterfølgende dialog med eksaminator.  [Se – afsnit 5.3.2 i bekendtgørelse om grundfag, bilag 4 Dansk på retsinformation.dk](https://www.retsinformation.dk/eli/lta/2020/692#id65888139-3dbd-476d-b1a9-2441091b2e90)  **Bedømmelseskriterier og de faglige mål**  Bedømmelseskriterierne er tegn på læring. Det er altså det, vi kigger efter for at se om - og i hvilken grad - eleven har nået de faglige mål. Der skal være en sammenhæng mellem de faglige mål, bedømmelseskriterierne og vurderingen af elevens præsentationer.  Bedømmelseskriterierne fra bekendtgørelsen er ofte brede og abstrakte. Derfor er det nødvendigt at konkretisere dem i forhold til bedømmelsesgrundlaget, således at det er tydeligt for eleverne, eksaminator og censor, hvad eleverne bliver bedømt på.  Bedømmelseskriterier:   * er tegn på målopfyldelse i elevens præstation og det elevudarbejdede materiale * tager udgangspunkt i de væsentlige faglige mål, der danner grundlag for prøven * er ikke foldet ud – de skal konkretisere. Det vil sige gøres tydelige og forståelige for eleverne.   Bedømmelsen er en vurdering af, i hvilken grad eksaminandens præstation opfylder de faglige mål.  [Se – afsnit 5.3.3 i bekendtgørelse om grundfag – bilag 4 Dansk på retsinformation.dk](https://www.retsinformation.dk/eli/lta/2020/692#id65888139-3dbd-476d-b1a9-2441091b2e90)  Man kan ikke forandre på eksamensgrundlaget og bedømmelseskriterierne, men man skal tydeliggøre sidstnævnte. Hvordan kan man omskrive de bedømmelseskriterier, der findes i bekendtgørelsen, til konkrete bedømmelseskriterier, som er forståelige for eleverne, og som kan anvendes af eksaminator og censor i forbindelse med bedømmelsen ved prøven i dansk?  **Konkretisering af bedømmelseskriterier – eksempel fra den pædagogiske assistentuddannelse - trin for trin**   1. Konkretisering i forhold til følgende faglige mål:   ”Eleven kan skelne mellem, reflektere over og vurdere virksomheders interne og eksterne kommunikation” (niv. D)   1. Omskrivning af faglige mål til konkrete læringsmål:  * Du har forståelse for modellen “De 3 P’er” (Professionel, privat og personlig) * Du kan anvende kommunikationsmodellen * Du kan vurdere i hvilken sammenhæng, man skal anvende intern eller ekstern kommunikation.  1. Bedømmelseskriterier 5.3.3 nr. 5:   ”Eleven går i dialog om korrekt anvendelse af sprogbrug og sproglige normer både i almene og erhvervsfaglige sammenhænge”   1. Konkretiseret til følgende bedømmelseskriterier:  * Eleven kan indgå i samtale om “De 3 P’er” * Eleven kan give eksempler på, hvordan man hensigtsmæssigt kommunikerer med forskellige samarbejdspartnere (forældre, kolleger, ekstern).   **Gode spørgsmål til konkretisering af bedømmelseskriterierne:**   * Hvordan kan eleven leve op til de faglige mål? * Hvad lægges der vægt på ved vurderingen af elevens præstation? * Hvad er væsentligt og uvæsentligt?   **Det skal være tydeligt for eleven:**   * Hvad der forventes? * Hvad der er det ”rigtige”? * Hvad eleven skal gøre for at komme i mål, og hvordan eleven ved, om han er kommet i mål?   **Øvelse med dine kolleger**   * Hvordan arbejder I med konkretisering af bedømmelseskriterierne? * Hvordan sikrer I en sammenhæng mellem bedømmelsesgrundlaget og bedømmelseskriterierne?   **Strukturen er følgende ”Bordet rundt”: Vælg en ord- og tidsstyrer**   1. Alle skriver stikord ned (3 min.) 2. Ordstyreren giver ordet til hver deltager, én efter én, og bidrager selv afslutningsvis 3. Ordet er frit, og I drøfter, det I har hørt. |
| **Kreditering** | Artiklen er udarbejdet af og Bettina Buch, ph.d., Docent ved Professionshøjskolen Absalon, Anne Gitte Hønge, Kandidat i pædagogisk filosofi og adjunkt ved Professionshøjskolen UCN og Susanne Hjelmberg Larsen, Master i Læreprocesser, didaktik og professionsudvikling og lektor ved Professionshøjskolen UCN Act2learn. |
| **Bilag** |  |
| **Referencer** | * Pedersen, K. H. (2013). En pædagogisk-didaktisk præsentation af John Hatties feedbackmodel. Hentet fra: <http://laeringsmiljoe.mariagerfjord-kommune-fremtidens-skole.citisense.dk/files/documents/Hatties%20feed-backmodel.pdf> * Nottingham, J. og J. Nottingham (2016). Styrk læringen gennem feedback. Dafolo * Wille, T. S. (2016). Vurdering for læring i klasserummet. Dafolo * UVM (2020). Bekendtgørelse om grundfag, erhvervsfag, erhvervsrettet,   andetsprogsdansk og kombinationsfag i erhvervsuddannelserne og om adgangskurser til erhvervsuddannelserne. Hentet fra: [Bekendtgørelse om grundfag, erhvervsfag, erhvervsrettet andetsprogsdansk og kombinationsfag i erhvervsuddannelserne og om adgangskurser til erhvervsuddannelserne (retsinformation.dk)](https://www.retsinformation.dk/eli/lta/2020/692)   * UVM (2018). Håndbog om bedømmelse og feedback på erhvervsuddannelserne. Hentet fra: <https://www.uvm.dk/publikationer/2018/181129--haandboeger--redskaber-til-erhvervsskolers-arbejde> |